حضرت ابوبکرؓ صدیق کے استخلاف کے بعد جب ارتداد اور مدعیانِ نبوت کا فتنہ اٹھا اس وقت عمروبن العاصؓ عمان ہی میں تھے،حضرت ابوبکرؓ صدیق نے آنحضرت ﷺ کی وفات اور موجودہ حالات کی اطلاع دے کر ان فتنوں کے دبانے کے لیے بھیجا ، چنانچہ یہ بحرین کے راستہ سے آگے بڑھے ، راستہ میں قبیلہ بنی عامر میں قرہ بن ہبیرہ کے یہاں مہمان ہوئے اس نے بڑی خاطر و مدارات کی ، چلتے وقت تنہائی میں لے جاکر کہا کہ اگر عربوں سے زکوٰۃ لی گئی تو وہ کسی کی کی امارت قبول نہ کریں گے ، ہاں اگر زکوٰۃ کا طریقہ بند کر دیا گیا تو البتہ مطیع و فرماں بردار رہیں گے ، اس لیے زکوٰۃ کا قانون اٹھا دینا چاہیے ، انھوں نے کہا قرہ!کیا تم کافر ہو گئے ؟
Entity: عمان — Type: /location, /location/country, /organization/sports_team, /person, /organization